
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _Αρ^ Φύλλου 717 

22 Σεπτεμβρίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μερική ανάκληση της 215437/25.9.1967 απόφασης 


του Υπουργού Οικονομικών. 1 

Σύσταση προσωρινών θέσεων Διοικητικού Προσωπι¬ 
κού. 2 

Τροποποίηση κανονισμού Σπουδών ΑΣΕΤΕΜ της ΣΕ- 

ΛΕΤΕ. 3 

Μεταβίβαση άδειας ίδρυσης και λειτουργίας Κλινικής 

στη Λεμονιά Βαμβακά σύζ. Γρηγ. Σολωμού. 4 

Παραχώρηση του αριθ. 71 τεμαχίου αγρ/τος θέρμης 
Νομ. Θεσσαλονίκης στο Νομικό Πρόσωπο της Κοι¬ 
νότητας θέρμης. 5 

Σύσταση ίδιου Νομικού Προσώπου Δημοσίου Δικαίου 
στο Δήμο Τυρνάβου Νομ. Λάρισας με την επωνυμία 

«ΦΙΛΑΡΜΟΝΙΚΗ ΔΗΜΟΥ ΤΥΡΝΑΒΟΥ». 6 

Σύσταση Ν.Π.Δ.Δ. στο Δήμο Πυθαγορείου Ν. Σάμου με 
την επωνυμία «Δημοτικό αθλητικό κέντρο “Ο ΠΟ¬ 
ΛΥΚΡΑΤΗΣ”». 7 


Κανονισμός του «Λογαριασμού» Επικουρικής Συνταξιο- 
δοτήσεως των Μελών και του Διοικητικού Προσωπι¬ 
κού του Σώματος Ορκωτών Λογιστών, Κανονισμός 
του Ειδικού «Λογαριασμού» Προνοίας Μελών του 
Σώματος Ορκωτών Λογιστών και Οργανισμός του 
«Λογαριασμού» Υγείας των Μελών του Σώματος Ορ¬ 
κωτών Λογιστών. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις 16583/Ζ/4152/1994 και 
16952/Ζ/4227/1994 αποφάσεις του Υπουργού 


Τύπου και Μέσων Μαζικής Ενημέρωσης. 9 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2056333/6866/Α0024 ( 1 ) 


Μερική ανάκληση της 215437/25.9.1967 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος». 


2. Το από 7.10.1958 Β. Δ/γμα (ΦΕΚ 175/Α7 
24.10.1958) «Τροποποίηση του από 20.1.1932 Π. Δ/ 
τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας 215437/25.9.67 «Ανάθεση της 
διαχείρισης του θεραπευτηρίου Ψυχικών Παθήσεων Τρι- 
πόλεως στην Τράπεζα της Ελλάδας (Υποκ/μα Τρίπο¬ 
λης)». 

5. Την αριθ. Α3β/οικ. 17964/17.10.1986 (ΦΕΚ 75/Β7 
5.2.87) απόφαση του Υπουργού Υγείας, Πρόνοιας και 
Κοινωνικών Ασφαλίσεων, με την οποία το θεραπευτήριο 
Ψυχικών Παθήσεων Τρίπολης μετονομάζεται σε Ψυχια¬ 
τρικό Νοσοκομείο Τρίπολης. 

6. Τα έγγραφα της Τράπεζας της Ελλάδος αριθ. 15870/ 
6.6.94 και 24072/30.8.94, με τα οποία ζητείται η μετα¬ 
φορά του λογ/σμού της ταμιακής διαχείρισης «του Ψυχια¬ 
τρικού Νοσοκομείου Τρίπολης» από την Τράπεζα της Ελ¬ 
λάδος (Υποκ/μα Τρίπολης) στην Τράπεζα Πίστεως (Υποκ- 
/μα Τρίπολης), καθώς και το από 6.7.1994 απόσπασμα 
της 13ης Πράξης του Διοικητικού Συμβουλίου του Ψυχια¬ 
τρικού Νοσοκομείου Τρίπολης. 

7. Την 1092170/1378/0006/15.10.1991 απόφαση 
του Υπουργού Οικονομικών (ΦΕΚ 846/Β715.10.91) «Με¬ 
ταβίβαση της εξουσίας να υπογράφουν με εντολή Υπουρ¬ 
γού στους Προϊσταμένους Δ/νσεων, Τμημάτων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Ψυχιατρικού 
Νοσοκομείου Τρίπολης αλλά επιλύονται θέματα διαδικα¬ 
στικά, αποφασίζουμε: 

Ανακαλούμε την ανωτέρω απόφασή μας αριθ. 215437/ 
25.9.67 αναφορικά με την ανάθεση της διαχείρισης του 
Ψυχιατρικού Νοσοκομείου Τρίπολης στην Τράπεζα Ελλά¬ 
δος (Υποκ/μα Τρίπολης) και ορίζουμε όπως το Ταμιακό 
υπόλοιπο του λογ/σμού μεταφερθεί σε λογ/σμό που θα 
τηρείται στην Τράπεζα Πίστεως (Υποκ/μα Τρίπολης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1994 

Με εντολή Υπουργού 
Ο Διευθυντής 
Λ. ΣΑΓΟΣ 

Α ριθ. Δ2/1648 7 (2) 

Σύσταση προσωρινών θέσεων Διοικητικού Προσωπικού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 (παρ. 5 και 6) του Ν. 
1566/85 (ΦΕΚ 167/Α), όπως αντικαταστάθηκαν και συ¬ 
μπληρώθηκαν με τις διατάξεις του άρθρου 5 (παρ. 9 και 
10), του Ν. 1824/88 (ΦΕΚ 296/Α). 

2. Τις διατάξεις του άρθρου 27 του Ν. 2081/92, με το 
οποίο προστέθηκε άρθρο 29Α στο Ν. 1558/85. 

3. Την αριθ. 18/94 πράξη του ΚΥΣΔΕ. 

4. Την αριθ. Η/5615/94 (ΦΕΚ 567/Β794) υπουργική 
απόφαση και ανάθεση αρμοδιοτήτων στον Αναπληρωτή 
Υπουργό Εθνικής Παιδείας και θρησκευμάτων, αποφασί¬ 
ζουμε: 

Συστήνουμε πέντε (5) προσωρινές θέσεις διοικητικού 
προσωπικού κατηγορίας ΠΕ, τις οποίες θα καταλάβουν με 
μετάταξη οι παρακάτω εκπ/κοί, οι οποίοι κρίθηκαν μεν 
ακατάλληλοι για το έργο του εκπ/κού, κρίνονται όμως 
επαρκείς για την άσκηση διοικητικού έργου, ως εξής: 

1. Χασάπης Χρήστος του κλάδου ΠΕ3 με βαθμό Β' και 
Μ.Κ. 13, του 2ου Γυμνασίου Περάματος, που τοποθετεί¬ 
ται στη Νομαρχία Πειραιά, Δ/νση Β/θμιας Εκπ/σης. 

2. Αντωνάτος Ιωάννης του κλάδου ΠΕ2 - Φιλολόγων, με 
βαθμό Α' και Μ.Κ. 9 του Γυμνασίου Αγ. θέκλας Κεφαλλη¬ 
νίας, που τοποθετείται στη Νομαρχία Κεφαλληνίας, Δ/νση 
Β/θμιας Εκπ/σης. 

3. Σαρλά Δήμητρα του κλάδου ΠΕ2 - Φιλολόγων, με 
βαθμό Β' και Μ.Κ. 14 του 3ου Γυμνασίου Μεγάρων, που 
τοποθετείται στη Νομαρχία Αθηνών, Δ/νση Β/θμιας Εκπ/ 
σης. 

4. Θεοδωρίδου-Λιάσκα Ασπασία του Κλάδου ΠΕΙ θεο¬ 
λόγων, με βαθμό Β' και Μ.Κ. 13 του Πειραματικού Λυκείου 
Αναβρύτων, που τοποθετείται στη Νομαρχία Ανατολικής 
Αττικής, Δ/νση Β/θμιας Εκπ/σης. 

5. Βεντρή Γεώργιο του κλάδου ΠΕ2 - Φιλολόγων, με 
βαθμό Β' και Μ.Κ. 13, του 1ου Γυμνασίου Κορυδαλλού, 
που τοποθετείται στη Νομαρχία Αθηνών, Δ/νση Β/θμιας 
Εκπ/σης. 

Από την απόφαση αυτή προκαλείται δαπάνη σε βάρος 
του κρατικού προϋπολογισμού ύψους 4.652.325 δρχ. για 
το οικον. έτος 1994 και θα καλυφθεί με μεταφορά από τις 
πιστώσεις του ΚΑΕ 1131 του Φ.19-610 Οικον. έτους 
1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1994 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ ΦΙΛ. ΠΕΤΣΑΛΝΙΚΟΣ 


Αριθ. Ε5/1786 (3) 

Τροποποίηση κανονισμού Σπουδών ΑΣΕΤΕΜ 
της ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 6 (παρ. 3 και 4), 9 (παρ. 5), 
15 (παρ. 6) και 17 του Ν.Δ. 789/70 «περί οργανώσεως της 
Σχολής Εκπαιδευτικών Λειτουργών Επαγγελματικής και 
Τεχνικής Εκπαιδεύσεως (ΣΕΛΕΤΕ)» (ΦΕΚ 293/Α ). 

2. Την αριθ. Ε5/3979/3.12.90 απόφαση του ΥΠΕΠΘ 
«Κανονισμός Σπουδών στην Ανώτερη Σχολή Εκπαιδευτι¬ 
κών Τεχνολόγων Μηχανικών (ΑΣΕΤΕΜ) της ΣΕΛΕΤΕ 
(ΦΕΚ 793/Β). 

3. Την αριθ. 19/21.7.94 (θέμα 1 ο) Πράξη του Διοικητι¬ 
κού Συμβουλίου της ΣΕΛΕΤΕ, με την οποία εισηγείται την 
τροποποίηση της αριθ. Ε5/3979/3.12.90 απόφασης του 
ΥΠΕΠΘ «Κανονισμός Σπουδών στην ΑΣΕΤΕΜ της ΣΕ¬ 
ΛΕΤΕ» (ΦΕΚ 793/Β'). 

4. Την αριθ. Η/5615/21.7.94 απόφαση του Πρωθυ¬ 
πουργού «αρμοδιότητες Αναπληρωτή Υπουργού του 
ΥΠΕΠΘ Φίλιππου Πετσάλνικου» (ΦΕΚ 567/Β'). 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Τροποποιούμε και συμπληρώνουμε την αριθ. Ε5/3979/ 
3.12.90 απόφαση του ΥΠΕΠΘ «κανονισμός Σπουδών 
στην ΑΣΕΤΕΜ της ΣΕΛΕΤΕ» (ΦΕΚ 793/Β ), ως ακολού¬ 
θως: 

1. Στον πέμπτο στίχο της παρ. 3 του άρθρου 1 του κε¬ 
φαλαίου Α' οι λέξεις «Διοικητικού Συμβουλίου της ΣΕ¬ 
ΛΕΤΕ» αντικαθίστανται με τις λέξεις «Συμβουλίου της 
ΑΣΕΤΕΜ». 

2. Στον πέμπτο και έκτο στίχο της παρ. 1 του άρθρου 2 
του κεφαλαίου Α' οι λέξεις «τουλάχιστον μία (1) εβδομάδα 
πριν από την έναρξη των μαθημάτων του χειμερινού εξα¬ 
μήνου» αντικαθίστανται με τις λέξεις «το πολύ μέσα σε μία 
(1) εβδομάδα μετά την έναρξη των μαθημάτων του χειμε¬ 
ρινού εξαμήνου». 

3. Στην παρ. 4 του άρθρου 3 του κεφαλαίου Α' προστί¬ 
θεται η φράση «XI. Την ημέρα των Σπουδαστικών εκλο¬ 
γών.» 

4. Το δεύτερο εδάφιο της παρ. 8 του άρθρου 4 του κε¬ 
φαλαίου Β' καταργείται. 

5. Στον πέμπτο στίχο της παρ. 9 του άρθρου 4 του κε¬ 
φαλαίου Β' οι λέξεις «του Ε.Τ.Π.» αντικαθίστανται με τις 
λέξεις «των κλάδων 29, 30 του Π.Δ. 620/78». 

6. Στον όγδοο στίχο της παρ. 13 του άρθρου 4 του κε¬ 
φαλαίου Β' οι λέξεις «δύο (2) εβδομάδες» αντικαθίστανται 
με τις λέξεις «μία (1) εβδομάδα». 

7. Στην παρ. 13 του άρθρου 4 του κεφαλαίου Β' προστί¬ 
θεται τρίτο εδάφιο ως εξής: «Η διάταξη της παρ. 3 του άρ¬ 
θρου 1 της παρούσης ισχύει ανάλογα και για τη δήλωση 
του ατομικού προγράμματος σπουδών». 

8. Στην περίπτωση β' της παρ. 14 του άρθρου 4 του κε¬ 
φαλαίου Β' προστίθεται δεύτερο και τρίτο εδάφιο ως 
εξής: «Δεν μπορεί να περιλαμβάνει μάθημα το α' μέρος 
του οποίου στο τυπικό πρόγραμμα σπουδών διδάσκεται σε 
προηγούμενο εξάμηνο και ο σπουδαστής δεν το έχει πα¬ 
ρακολουθήσει. Επίσης το ατομικό πρόγραμμα δεν μπορεί 
να περιλαμβάνει εργαστηριακό μόνο μέρος μικτού μαθή¬ 
ματος, εφόσον ο σπουδαστής δεν έχει παρακολουθήσει ή 

δηλώσει και το θεωρητικό μέρος του μαθήματος». 

9. Στην περίπτωση γ' της παρ. 14 του άρθρου 4 του κε¬ 
φαλαίου Β' προστίθεται δεύτερο εδάφιο ως εξής: «Το σύ¬ 
νολο των ωρών του ατομικού προγράμματος σπουδών δεν 
μπορεί να υπερβαίνει τις 42 ώρες εβδομαδιαίους». 

10. Στην παρ. 6 του άρθρου 8 του κεφαλαίου Γ' προστί¬ 
θεται τρίτο εδάφιο ως εξής: «Τα γραπτά φυλάσσονται στη 
Γραμματεία της Σχολής ένα (1) χρόνο και μετά καταστρέ- 
φονται». 

11. Μεταξύ του πρώτου και του δευτέρου εδαφίου της 
παρ. 16 του άρθρου 8 του κεφαλαίου Γ' προστίθεται εδά¬ 
φιο ως εξής: «Προϋπόθεση για τα παραπάνω έξι (6) μαθή¬ 
ματα είναι ο σπουδαστής να έχει δηλώσει και παρακολου¬ 
θήσει αυτά κατά τη διάρκεια των σπουδών του». 

12. Η παρ. 18 του άρθρου 8 του κεφαλαίου Γ' αντικαθί¬ 
σταται ως εξής: «18. Βελτίωση του βαθμού προόδου μέχρι 
πέντε (5) επιτρέπεται να γίνεται μεταξύ δύο διαδοχικών 
εξεταστικών περιόδων εφόσον ο σπουδαστής υποβληθεί 
σε εξέταση ή εκπόνηση εργασίας ή και τα δύο μαζί ματά 
την κρίση του αρμόδιου καθηγητή». 

13. Η παρ. 1 του άρθρου 9 του κεφαλαίου Γ' αντικαθί¬ 
σταται ως εξής: «1. Μετά τη λήξη της διδασκαλίας για 
κάθε διδακτικό εξάμηνο ακολουθούν δύο (2) εξεταστικές 
περίοδοι». 

14. Η παρ. 1 του άρθρου 10 του κεφαλαίου Γ' αντικαθί¬ 
σταται ως εξής: «1. Το πρόγραμμα των εξετάσεων κάθε 
εξεταστικής περιόδου συντάσσεται από το Συμβούλιο της 
Σχολής, το οποίο ορίζει και τους επιτηρητές και επόπτες 
των εξετάσεων». 

15. Οι λέξεις «τον ορισμό των εποπτών», που αναφέρο- 
νται στον τρίτο στίχο της παρ. 4 του άρθρου 10 του κεφα¬ 
λαίου Γ' διαγράφονται. 

16. Στον πρώτο στίχο της παρ. 5 του άρθρου 10 του κε¬ 
φαλαίου Γ' η λέξη «επόπτες» αντικαθίσταται με τη λέξη 
«επιτηρητές». 

17. Η παρ. 1 του άρθρου 11 του κεφαλαίου Γ' αντικαθί¬ 
σταται ως εξής: «1. Κάθε σπουδαστής κατά τη διάρκεια 
του τελευταίου εξαμήνου σπουδών του υποχρεούται να 
εκπονήσει μια πτυχιακή εργασία και να πραγματοποιήσει 
μια πτυχιακή διδασκαλία σε τάξη Δημόσιας Τεχνικής ή 
Επαγγελματικής Σχολής ή Δημόσιου Τεχνικού - Επαγγελ¬ 
ματικού ή Πολυκλαδικού Λυκείου, σύμφωνα με τις διατά¬ 
ξεις του άρθρου αυτού». 

18. Η παρ. 3 του άρθρου 11 του κεφαλαίου Γ' αντικαθί¬ 
σταται ως εξής: «3. Για την εκπόνηση της πτυχιακής εργα¬ 
σίας ο σπουδαστής μπορεί να κάνει χρήση των χώρων και 
του εξοπλισμού της ΣΕΛΕΤΕ. Η πτυχιακή εργασία μπορεί 
να πραγματοποιηθεί και εκτός της ΣΕΛΕΤΕ, σε οργανι¬ 
σμούς, ιδρύματα, υπηρεσίες, ιδιωτικές επιχειρήσεις, 
όπως και σε εκπαιδευτικά ιδρύματα εξωτερικού, ύστερα 
από απόφαση του Συμβουλίου της Σχολής. Οι προϋποθέ¬ 
σεις ανάθεσης πτυχιακών εργασιών και κάθε σχετικό θέμα 
καθορίζεται με απόφαση του Συμβουλίου της Σχολής.» 

19. Οι λέξεις «Από το Σύλλογο Καθηγητών», που ανα- 
φέρονται στην αρχή του πρώτου στίχου της παρ. 6 του άρ¬ 
θρου 11 του κεφαλαίου Γ’, διαγράφονται. 

20. Στον πρώτο και δεύτερο στίχο της παρ. 3 του άρ¬ 
θρου 12 του κεφαλαίου Γ' οι λέξεις «Συλλόγου Καθηγη¬ 
τών» αντικαθίστανται με τις λέξεις «Συμβουλίου της Σχο¬ 
λής». 

21. Στο άρθρο 12 του κεφαλαίου Γ' προστίθεται παρ. 10 
ως εξής: «10. Οι σπουδαστές που εγγράφονται στην ΑΣΕ- 
ΤΕΜ, ύστερα από κατατακτήριες εξετάσεις και είναι πτυ- 


χιούχοι είτε άλλης κατεύθυνσης του ίδιου τμήματος της 
ΑΣΕΤΕΜ, είτε της ίδιας ειδικότητας του Τ.Ε.Ι. ή των Τ. 
ΚΑΤΕΕ, μπορούν με απόφαση του Συμβουλίου ΑΣΕΤΕΜ 
να απαλλάσσονται από την υποχρέωση πρακτικής άσκη¬ 
σης». 

22. Στην περίπτωση η) της παρ. 1 του άρθρου 14 του 
κεφαλαίου Γ' οι λέξεις «Συλλόγου Καθηγητών» αντικαθί¬ 
στανται με τις λέξεις «Συνέλευσης Σχολής». 

23. Η περίπτωση δ) της παρ. 10 του άρθρου 15 του κε¬ 
φαλαίου Γ' αντικαθίστανται ως εξής: «δ) Συντάσσει τους 
πίνακες των δικαιουμένων πτυχίου και ανακηρύσσει πτυ- 
χιούχους». 

Η παρούσα απόφαση να δημοσιευθεί στην Εφημερίδα 
της Κυβερνήσεως και ισχύει από την έναρξη του διδακτι¬ 
κού έτους 1994-1995. 

Αθήνα, 15 Σεπτεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. Ε2/οικ .22516 ( 4 ) 

Μεταβίβαση άδειας ίδρυσης και λειτουργίας Κλινικής στη 
Λεμονιά Βαμβακά σύζ. Γρηγ. Σολωμού. 

Ο ΝΟΜΑΡΧΗΣ ΑΧΑΪΑΣ 

Με την Ε2/21417/7.9.1994 απόφασή μας, που εκδό- 
θηκε σύμφωνα με τις διατάξεις του Ν. 1892/1990 και των 
Π.Δ. 247/91 άρθρ. 22 και Π.Δ. 517/91, εγκρίθηκε η μετα¬ 
βίβαση της άδειας ίδρυσης και λειτουργίας της ιδιωτικής 
ορθοπεδικής κλινικής, δυνάμεως 39 κλινών υπό την επω¬ 
νυμία «Ιδιωτική Ορθοπεδική Κλινική ΓΡΗΓΟΡΙΟΥ ΧΡ. ΣΟ¬ 
ΛΟΜΟΥ», που λειτουργεί στην Πάτρα στην οδό Ερμού 
76-78 των Λεμονιάς Βαμβακά-Σολωμού, 2) Μαρίας Σολω¬ 
μού, 3) Αικατερίνης Σολωμού, και 4) Χρήστου Σολωμού, 
στη Λεμονιά Βαμβακά σύζ. Γρηγ. Σολωμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Πάτρα, 8 Σεπτεμβρίου 1994 

Με εντολή Νομάρχη 
Ο Διευθυντής 

ΑΓΓΕΛΟΣ ΓΙΑΝΝΑΚΟΠΟΥΛΟΣ 
-♦- 

Αριθ. 39318 ( 5 ) 

Παραχώρηση του αριθ. 71 τεμαχίου αγρ/τος θέρμης Νομ. 
Θεσσαλονίκης στο Νομικό Πρόσωπο της Κοινότητας 
θέρμης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 6 του Ν. 994/79. 

2. Το Π.Δ. 94/93 «καθορισμός αρμοδιοτήτων που δια¬ 
τηρούνται από τον Υπουργό και τις Περιφ/κές αρχές ή όρ¬ 
γανα διανομαρχιακού επιπέδου του Υπουργείου Γεωρ¬ 
γίας». 

3. Το αριθ. 2733/94 έγγραφο της Κοινότητας θέρμης, 
με το οποίο ζητά την παραχώρηση του αριθ. 71 τεμαχίου 
της οριστικής διανομής αγρ/τος για να δημιουργήσει 
εντός αυτού υπηρεσίες Πολιτιστικού και ψυχαγωγικού πε¬ 
ριεχομένου (θέατρο, κινηματογράφο, γήπεδο μπάσκετ, 
βόλλεϋ κ.λπ.». 

4. Την αριθ. 39185/29.8.94 έγγραφη εισήγηση της Δ/ 

νσης Γεωργίας Νομ. Θεσσαλονίκης για την παραχώρηση 
του αριθ. 71 τεμαχίου εκτάσεως 49.300 τ.μ. στο Νομικό 
Πρόσωπο της Κοινότητας θέρμης. 

5. Το αριθ. 9/2.9.1994 πρακτικό του Νομαρχιακού Συμ¬ 
βουλίου Θεσσαλονίκης, που γνωμοδοτεί για την παραχώ¬ 
ρηση του 71 τεμαχίου στο Νομικό Πρόσωπο της Κοινότη¬ 
τας θέρμης με σκοπό να δημιουργήσει εντός αυτού τις 
δραστηριότητες που αναγράφονται στην παράγραφο 3 
αυτής της απόφασης. 

6. Τα κτηματολογικά στοιχεία της οριστικής διανομής 
αγρ/τος θέρμης έτους 1930, από τα οποία προκύπτει ότι 
το αριθ. 71 τεμάχιο εκτάσεως 49.300 τ.μ. ανήκει κατά κυ¬ 
ριότητα στο Υπουργείο Γ εωργίας και είναι δυνατή η παρα¬ 
χώρησή του στο Νομικό Πρόσωπο της Κοινότητας θέρ¬ 
μης, αποφασίζουμε: 

Παραχωρούμε δωρεάν κατά πλήρη νομή και κυριότητα 
στο Νομικό Πρόσωπο της Κοινότητας θέρμης το αριθ. 71 
τεμάχιο εκτάσεως 49.300 τ.μ. 

Η παραχώρηση του τεμαχίου γίνεται για το σκοπό που 
στο σκεπτικό αυτής της απόφασης αναγράφεται (σκέψη 3 
και 6). 

Η απόφαση αυτή ανακαλείται και η κυριότητα του τεμα¬ 
χίου επανέρχεται στο Υπουργείο Γ εωργίας αν δεν πραγ¬ 
ματοποιηθεί ο σκοπός για τον οποίο γίνεται η παραχώ¬ 
ρηση και αν δεν τηρηθεί η σχετική διαδικασία έγκρισης το¬ 
πικού ρυμοτομικού σχεδίου σύμφωνα με τις διατάξεις του 
άρθρου 26 Ν. 1337/83, όπως στο έγγραφο της ΔΠ/ΠΜ/ 
45120/1660/94 η Δ/νση Πολεοδομίας θεσ/νίκης αναφέ¬ 
ρει. 

Η απόφαση αυτή έχει θέση οριστικού τίτλου κυριότητας 
και μεταγράφεται ατελώς στα βιβλία μεταγραφών του 
Υποθηκοφυλακείου Καλαμαριάς, αφού πρώτα δημοσιευ- 
θεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Σεπτεμβρίου 1994 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-*- 

Αριθ. 21 266 (6) 

Σύσταση ίδιου Νομικού Προσώπου Δημοσίου Δικαίου στο 

Δήμο Τυρνάβου Νομ. Λάρισας με την επωνυμία «ΦΙ¬ 
ΛΑΡΜΟΝΙΚΗ ΔΗΜΟΥ ΤΥΡΝΑΒΟΥ». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989, 
όπως συμπληρώθηκαν με τις διατάξεις του άρθρου 11 του 
Ν. 2130/1993. 

2. Τις διατάξεις του Π.Δ. 331/1983 «περί μεταβίβασης 
αρμοδιοτήτων στους Νομάρχες». 

3. Τις διατάξεις του άρθρου 27 του Ν. 2081/1992. 

4. Την αριθ. 64/1994 απόφαση του Δημοτικού Συμβου¬ 
λίου Τυρνάβου «περί συστάσεως ίδιου Νομικού Προσώπου 
Δημοσίου Δικαίου με την επωνυμία «ΦΙΛΑΡΜΟΝΙΚΗ ΔΗ¬ 
ΜΟΥ ΤΥΡΝΑΒΟΥ», αποφασίζουμε: 

1. Συστήνουμε ίδιο Νομικό Πρόσωπο Δημοσίου Δικαίου 
στο Δήμο Τυρνάβου Νομ. Λάρισας με την επωνυμία «ΦΙ¬ 
ΛΑΡΜΟΝΙΚΗ ΔΗΜΟΥ ΤΥΡΝΑΒΟΥ». 

Έδρα του Νομικού Προσώπου είναι ο Τύρναβος. 

■ 3 . Σκοποί του ανωτέρω Νομικού Προσώπου είναι η εξύ¬ 
ψωση και προαγωγή του μουσικού αισθήματος των νέων, 


η μετάδοση της μουσικής γνώσης, η διδασκαλία ενόργα¬ 
νης μουσικής, η πλαισίωση των Εθνικών και θρησκευτικών 
Εορτών, λοιπών Επετείων, η ψυχαγωγία των κατοίκων του 
Δήμου Τυρνάβου κ.λπ. 

4. Πόροι του Νομικού Προσώπου είναι: 

α) Η ετήσια επιχορήγηση από το Δήμο Τυρνάβου και το 
Κράτος. 

β) Κάθε είδους εισφορές, δωρεές, κληρονομιές, κλη¬ 
ροδοσίες, συνδρομές πολιτών, Οργανισμών, Σωματείων 
κ.λπ. 

γ) Εισπράξεις από το αντίτιμο των πραγμάτων ή των 
υπηρεσιών που τυχόν θα παρέχει το Νομικό Πρόσωπο, 
δ) Πρόσοδοι από τη δική του περιουσία. 

5. Περιουσία του Νομικού Προσώπου είναι: 

α) Τα οικοδομήματα, οι εγκαταστάσεις και τα πόσης φύ- 
σεως κτίρια που θα ανεγείρονται για το σκοπό που υπηρε¬ 
τεί. 

β) Κάθε άλλος χώρος ή κτίριο που παραχωρείται σ’ 
αυτό, και 

γ) Τα υπάρχοντα σήμερα μουσικά όργανα, στολές εκτε¬ 
λεστών κ.λπ. 

Σε περίπτωση κατάργησης του Νομικού Προσώπου, η 
κινητή και ακίνητη περιουσία του περιέρχεται στην κυριό¬ 
τητα του Δήμου Τυρνάβου. 

6. Διοίκηση: 

Το ανωτέρω Νομικό Πρόσωπο θα διοικείται από 7μελές 
Διοικητικό Συμβούλιο αποτελούμενο από τους εξής: 

α) Τον Δήμαρχο ή Αντιδήμαρχο που θα ορισθεί απ’ αυ¬ 
τόν, ως Πρόεδρος, 
β) Τρεις (3) Δημοτικούς Συμβούλους, 
γ) Τρεις (3) πολίτες δημότες Τυρνάβου με μουσικές 
γνώσεις ή απλά έφεση προς την μουσική. 

-Όλα τ’ ανωτέρω μέλη μαζί με τους αναπληρωτές τους 
ορίζονται από το Δημοτικό Συμβούλιο. 

-Η θητεία των μελών του Διοικητικού Συμβουλίου της 
Φιλαρμονικής ακολουθεί τη θητεία της Δημοτικής Αρχής. 

-Ο Πρόεδρος θα εκπροσωπεί το Νομικό Πρόσωπο στα 
Δικαστήρια και κάθε άλλη αρχή. 

-Τον Πρόεδρο όταν απουσιάζει ή κωλύεται αναπληρώ¬ 
νει ο Αντιπρόεδρος, ο οποίος εκλέγεται από τα μέλη του 
Διοικητικού Συμβουλίου στην αρχή της θητείας. 

7. Κάλυψή δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Τυρνάβου 
ύψους 5.000.000 δραχμών για το τρέχον οικονομικό έτος 
και τα επόμενα έτη. 

Η ανωτέρω δαπάνη έχει εγγράφει στον προϋπολογισμό 
του Δήμου Τυρνάβου με στοιχεία ΚΑ. 2129. 

Η απόφαση αυτή να δημοσιευθεί στην Εφημερίδά της 
Κυβερνήσεως. 

Αθήνα, 9 Σεπτεμβρίου 1994 

Ο Νομαρχεύων 
ΓΕΩΡΓΙΟΣ ΜΠΟΥΚΗΣ 

—--♦- 

Αριθ. 5699 (7) 

Σύσταση Ν.Π.Δ.Δ. στο Δήμο Πυθαγορείου Ν. Σάμου με 
την επωνυμία «Δημοτικό αθλητικό κέντρο "Ο ΠΟΛΥ¬ 
ΚΡΑΤΗΣ”». 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/89 
(Δημοτικός και Κοινοτικός κώδικας) όπως τροποποιήθη- 

καν με τις διατάξεις του άρθρου 11 του Ν. 2130/93. 

2. Τις διατάξεις του Π.Δ/τος 250/89 που δημοσιεύθηκε 
στο ΦΕΚ 118/τ.Α /10.5.89 «Μεταβίβαση αρμοδιοτήτων 
του Υπουργού Εσωτερικών ατούς Νομάρχες». 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά όργανα», όπως τροποποιήθηκε με τις διατάξεις 
του Ν. 2081/92. 

4. Τηναριθ. 36/94 απόφαση του Δημοτικού Συμβουλίου 
Δήμου Πυθαγορείου, αποφασίζουμε: 

Συνιστάται στο Δήμο Πυθαγορείου του Νομού Σάμου, 
ίδιο Νομικό πρόσωπο με το όνομα «Δημοτικό Αθλητικό κέ¬ 
ντρο “Ο ΠΟΛΥΚΡΑΤΗΣ"». 

1. Σκοποί του ιδρυθέντος Νομικού Προσώπου είναι: 

- Η δημιουργία αθλητικών χώρων και υποδομών της πό¬ 
λης. 

- Η συντήρηση - βελτίωση - φύλαξη και αναβάθμιση του 
αθλητικού χώρου και γηπέδου παραχώρησε ο Α.Ο. Πολυ¬ 
κράτης στον Δήμο Πυθαγορείου. 

- Η υποβοήθηση των αθλητικών προσπαθειών και δρα¬ 
στηριοτήτων των συλλόγων και ιστορικού σωματείου της 
πόλης μας Α.Ο. Πολυκράτη. 

- Η διάδοση του μαζικού αθλητισμού σ’ όλες τις κατηγο¬ 
ρίες και τις ηλικίες των πολιτών του Δήμου Πυθαγο¬ 
ρείου. 

- Η επιχορήγηση της αθλητικής δραστηριότητας. 

- Η ανάπτυξή όλων των αθλημάτων. 

- Η συνεργασία με άλλους αθλητικούς φορείς. 

- Η διοργάνωση αθλητικών εορτών και εκδηλώσεων για 
την προβολή της πόλης και την ευαισθητοποίηση της κοι¬ 
νωνίας. 

- Η λειτουργία χώρου νεολαίας. 

- Η παροχή βραβείων, υποτροφιών και η ενίσχυση αθλη¬ 
τών με ιδιαίτερες αθλητικές επιδόσεις και αθλητικό ήθος. 

- Η ανάληψη πρωτοβουλιών για την καταπολέμηση της 
βίας στα γήπεδα, για την καταπολέμηση των ναρκωτικών 
και για την επίλυση των νεολαίίστικων προβλημάτων. 

- Η ανάπτυξη της ευγενούς άμιλλας. 

- Η σύναψη προγραμματικών συμβάσεων με φορείς του 
Δημοσίου για την επίτευξη των επιδιώξεων δημιουργίας 
αθλητικών υποδομών. 

- Η ένταξη έργων και δραστηριοτήτων του νομικού προ¬ 
σώπου σε προγράμματα της ΕΟΚ ή άλλων οργανισμών. 

2. Το «Δημοτικό Αθλητικό Κέντρο - Ο Πολυκράτης» θα 
στεγάζεται στο Δημαρχείο μέχρι την διαμόρφωση των αι¬ 
θουσών στο κτίριο που υπάρχει εντός του αθλητικού χώ¬ 
ρου. 

3. Η περιουσία και οι πόροι του είναι: 

α) Ο χώρος του γηπέδου και των αθλητικών εγκαταστά¬ 
σεων που παραχωρήθηκε από τον Α.Ο. Πολυκράτη. 

β) Η ετήσια επιχορήγηση του Δήμου Πυθαγορείου θα 
ανέρχεται στο ποσό των 2.000.000 και σύμφωνα με τις 
ανάγκες λειτουργίας και τα προγράμματα του Κέντρου. 

γ) Οι παντός φύσεως συνδρομές, εισφορές, δωρεές, 
κληρονομιές και κληροδοσίες. 

δ) Οι εισπράξεις από το αντίτιμο των πραγμάτων ή των 
υπηρεσιών που παρέχονται από το Νομικό Πρόσωπο. 

ε) Οι πρόσοδοι από την δική του περιουσία. 

στ) Οι προερχόμενοι από τους κρατικούς φορείς πρόσο¬ 
δοι και κάθε άλλη νόμιμη πρόσοδος. 

4. Το συνιστάμενο νομικό πρόσωπο διοικείται από εννε- 
αμελές Διοικητικό Συμβούλιο αποτελούμενο από: 

α) Τον εκάστοτε Δήμαρχο Πυθαγορείου ως Πρόεδρο ή 
τον Αντιδήμαρχο οριζόμενο με απόφαση Δημάρχου ως 
Πρόεδρο. 

β) Τον εκάστοτε Πρόδρο του Α.Ο. Πολυκράτη. 


γ) Τον εκάστοτε έφορο γηπέδου, μέλος του Δ.Σ. του 

Συλλόγου - Αθλητικού Ομίλου «ΠΟΛΥΚΡΑΤΗΣ». 

δ) Έναν εκπρόσωπο του Α.Ο. Πολυκράτη που ορίζεται 
από το Διοικητικό Συμβούλιο. 

ε) Έναν (1) δημοτικό σύμβουλο που ορίζεται από το 
Διοικητικό Συμβούλιο. 

στ) Έναν (1) εκπρόσωπο της νεολαίας του Πυθαγο¬ 
ρείου που ορίζεται από το Δημοτικό Συμβούλιο. 

ζ) Έναν (1) γυμναστή - προπονητή που ορίζεται από το 
Διοικητικό Συμβούλιο του Α.Ο. Πολυκράτη. 

η) Έναν (1) αθλητή που ορίζεται από το Διοικητικό Συμ¬ 
βούλιο του Α.Ο. Πολυκράτη. 

θ) Έναν (1) πολίτη του Πυθαγορείου ιατρό ή επιστήμονα 
με αναγνωρισμένη προσφορά στα αθλητικά πράγματα που 
ορίζεται από το Δημοτικό Συμβούλιο. 

5. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε Αρχής από τον Πρόεδρο και αυτού 
κωλυομένου ή απουσιάζοντος από τον Αντιπρόεδρο. 

6. α) Από τις διατάξεις αυτής της απόφασης προκαλεί- 
ται δαπάνη σε βάρος του προϋπολογισμού του Δήμου Πυ¬ 
θαγορείου 2.000.000 δρχ. περίπου ετησίως. 

β) Για το έτος 1994 έχει εγγράφει η σχετική πίστωση 
στον προϋπολογισμό του Δήμου οικ. έτους 1994 και στον 
Κ.Α. 212.5. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σάμος, 12 Σεπτεμβρίου 1994 

Ο Νομάρχης 
ΔΗΜΗΤΡΙΟΣ ΤΑΣΣΗΣ 

-♦- 

Αριθ. 1913 (8) 

Κανονισμός του «Λογαριασμού» Επικουρικής Συνταξιοδο- 
τήσεως των Μελών και του Διοικητικού Προσωπικού 
του Σώματος Ορκωτών Λογιστών, Κανονισμός του Ειδι¬ 
κού «Λογαριασμού» Προνοίας Μελών του Σώματος Ορ¬ 
κωτών Λογιστών και Οργανισμός του «Λογαριασμού» 
Υγείας των Μελών του Σώματος Ορκωτών Λογιστών. 

ΣΩΜΑ ΟΡΚΩΤΩΝ ΕΛΕΓΚΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Ελε¬ 
γκτών κατά τη συνεδρίασή του της 27ης Ιουλίου 1994, 
αφού έλαβε υπόψη του τη διάταξη της παραγρ. 10 του άρ¬ 
θρου 24 του Π.Δ. 226/1992 (ΦΕΚ 120/τ.Α'/14.7.1992), 
και τα άρθρα 6 παρ. 2 και 14 παρ. 4 του Ν.Δ. 3329/55 
(Φ.230Α), ενέκρινε ομόφωνα τα ακόλουθα: 

1. Καταργείται ο «προσωρινός μεταβατικός κανονισμός 
των λογαριασμών υγείας, επικουρικής συνταξιοδοτήσεως 
και προνοίας των μελών του Σώματος Ορκωτών Ελε¬ 
γκτών», ο οποίος έχει εγκριθεί κατά τη συνεδρίαση του 
Εποπτικού Συμβουλίου του Σώματος Ορκωτών Ελεγκτών 
της 6ης Οκτωβρίου 1993 και έχει δημοσιευθεί στην Εφη¬ 
μερίδα της Κυβερνήσεως (ΦΕΚ 828/τ.Β719.10.1993). 

2. Οι Κανονισμοί του «Λογαριασμού» Επικουρικής Συ- 
νταξιοδοτήσεως των Μελών και του Διοικητικού Προσωπι¬ 
κού του Σώματος Ορκωτών Λογιστών και του Ειδικού «Λο¬ 
γαριασμού» Προνοίας Μελών του Σώματος Ορκωτών Λο¬ 
γιστών, καθώς και ο Οργανισμός του «Λογαριασμού» 
Υγείας των Μελών του Σώματος Ορκωτών Λογιστών, που 
έχουν εγκριθεί με την απόφαση του Εποπτικού Συμβου¬ 
λίου του Σώματος Ορκωτών Λογιστών 1087/8/2.2.1993 

και έχει δημοσιευθεί στην Εφημερίδα της Κυβερνήσεως 
(ΦΕΚ 197/τ.Β /26.3.1993), εξακολουθούν να ισχύουν και 
τροποποιούνται και συμπληρώνονται ως εξής: 

Α Λογαριασμός Επικουρικής Συνταξιοδοτήσεως των Με¬ 
λών και του Διοικητικού Προσωπικού του Σώματος 
Ορκωτών Λογιστών 

1. Οπου στο Κανονισμό του «Λογαριασμού» αυτού γίνε¬ 
ται αναφορά στο Σώμα Ορκωτών Λογιστών νοείται το 
Σώμα Ορκωτών Ελεγκτών και όπου στο Εποπτικό Συμβού¬ 
λιο νοείται το Εποπτικό Συμβούλιο του Σώματος Ορκωτών 
Ελεγκτών. 

2. Όπου στο Κανονισμό γίνεται αναφορά στους Ορκω¬ 
τούς Λογιστές, Βοηθούς Ορκωτούς Λογιστές, Δόκιμους 
Ορκωτούς Λογιστές Α' τάξεως και Δόκιμους Ορκωτούς 
Λογιστές Β' τάξεως νοούνται οι Ορκωτοί Ελεγκτές, οι Επί¬ 
κουροι Ορκωτοί Ελεγκτές, οι Δόκιμοι Ελεγκτές και οι 
Ασκούμενοι Ορκωτοί Ελεγκτές αντίστοιχα και όπου τα 
Μέλη του Σώματος Ορκωτών Λογιστών νοούνται άπαντα 
τα Μέλη του Σώματος Ορκωτών Ελεγκτών. 

Τα Μέλη του Σώματος Ορκωτών Ελεγκτών που δεν 
προέρχονται από το Σώμα Ορκωτών Λογιστών θεωρούνται 
υποχρεωτικά ασφαλισμένα στο «Λογαριασμό» από 1 ης Ια¬ 
νουάριου 1994. 

3. Κάθε αναφορά σε «συνεισφορά του Σ.Ο.Λ.» νοείται 
«συνεισφορά του εργοδότη». Στην περίπτωση αυτοαπα¬ 
σχολούμενων Ορκωτών Ελεγκτών η «συνεισφορά του ερ¬ 
γοδότη» και η «εισφορά του ασφαλισμένου» καταβάλλεται 
από τον ίδιο τον Ορκωτό Ελεγκτή. Η εκ 5,5% εισφορά των 
ασφαλισμένων στο «Λογαριασμό», που αντλούνταν από 
τον κοινό λογαριασμό των Μελών του Σ.Ο.Λ., θεωρείται 
υποχρέωση βαρύνουσα τον εργοδότη του ασφαλισμένου 
ή σε περίπτωση αυτοαπασχολούμενου ΟρκωτούΈλεγκτή 
υποχρέωση βαρύνουσα τον ίδιο τον Ορκωτό Ελεγκτή. 

4. Από 1 ης Ιανουάριου 1994 και μετέπειτα για τον υπο¬ 
λογισμό των μηνιαίων «εισφορών» και «συνεισφορών», όλα 
τα Μέλη του Σώματος Ορκωτών Ελεγκτών κατατάσσονται 
σε ασφαλιστικές κατηγορίες, που είναι ίσες με τις μη¬ 
νιαίες αποδοχές της εκάστοτε ανώτατης ασφαλιστικής 
κλάσης του Ι.Κ.Α., πολλαπλασιαζόμενες με τους παρα¬ 
κάτω συντελεστές: 

Για τους Ορκωτούς Ελεγκτές X 1,10 

Για τους Επίκουρους Ορκωτούς Ελεγκτές X 0,80 
Για τους Δόκιμους Ορκωτούς Ελεγκτές X 0,60 

Για τους Ασκούμενους Ορκωτούς Ελεγκτές X 0,40 
Οι κατηγορίες αυτές αποτελούν τις νέες από 1.1.1994 
«ασφαλιστικές μηνιαίες αποδοχές» όλων των μελών του 
Σώματος Ορκωτών Ελεγκτών. 

5. Για τα Μέλη του Σώματος Ορκωτών Ελεγκτών, που 
υπηρετούσαν την 30.4.1993 στο Σώμα Ορκωτών Λογι¬ 
στών, και μόνο για το χρονικό διάστημα από 1.5.1993 μέ¬ 
χρι 31.12.1993, εξακολουθεί να ισχύει ο προηγούμενος 
τρόπος υπολογισμού (βλ. ΦΕΚ 197/τ.Β/26.3.1993) των 
εισφορών και των συνεισφορών. 

6. Το διοικητικό πρόσωπο των Ορκωτών Ελεγκτών δεν 
ασφαλίζεται στο «Λογαριασμό» του παρόντος -Κανονι¬ 
σμού, με εξαίρεση τα πρόσωπα που εργάζονταν στο Σώμα 
Ορκωτών Λογιστών κατά την 30ή Απριλίου 1993 και εργά¬ 
ζονται στο Σώμα Ορκωτών Ελεγκτών ή σε Ορκωτό Ελε¬ 
γκτή ή σε Ελεγκτική Εταιρία ή Κοινοπραξία που διέπεται 
από τις διατάξεις του Π.Δ. 226/1992 (ΦΕΚ 1 20/τ.Α'), για 
τα οποία μάλιστα εξακολουθεί να ισχύει ο προηγούμενος 
τροπος υπολογισμού (βλ. ΦΕΚ 197/τ.Β726.3.1993) των 


εισφορών και των συνεισφορών. 

7. Η απόδοση στο Εποπτικό Συμβούλιο του Σώματος 
Ορκωτών Ελεγκτών, χωρίς οποιαδήποτε προσαύξηση, 
των ληξιπρόθεσμων εισφορών, που θα υπολογισθούν βά¬ 
σει των διατάξεων όλων των πιο πάνω παραγράφων, κα¬ 
θώς και τυχόν οφειλόμενων εισφορών παλαιότερης περιό¬ 
δου, θα γίνει σταδιακά βε πέντε ίσες συνεχόμενες μη¬ 
νιαίες δόσεις, αρχής γενομένης από το μεθεπόμενο μήνα 
από εκείνο μέσα στον οποίο θα δημοσιευθεί στην Εφημε¬ 
ρίδα της Κυβερνήσεως η παρούσα απόφαση του Εποπτι¬ 
κού Συμβουλίου του Σώματος Ορκωτών Ελεγκτών. Η κα¬ 
θυστέρηση καταβολής δύο συνεχόμενων δόσεων συνεπά¬ 
γεται την απώλεια του δικαιώματος τμηματικής εξόφλη¬ 
σης των οφειλών, με τις παραπέρα συνέπειες που προ- 
βλέπονται από τον υπάρχοντα Κανονισμό. 

8. Αναστέλλεται η καταβολή της επικουρικής σύνταξης 
μέχρι την έναρξη καταβολής της κύριας σύνταξης, οπότε 
καταβάλλεται αναπροσαρμοσμένη με όλες τις αυξήσεις 
που έχουν στο μεταξύ χορηγηθεί (Ν. 1976/1991 άρθρο 3 
παρ. 6β). 

9. Καταργούνται, από 1.1.1994, η 2η περίοδος της πα¬ 
ραγράφου VI 3α και όλη η παράγραφος VI 3β του Κανονι¬ 
σμού (ΦΕΚ 197/τ.Β726.3.1993), η δε παράγραφος VI 3γ 
αυτού αναριθμείται VI 3β. Καταργείται επίσης και κάθε 
άλλη διάταξη του ίδιου Κανονισμού που έρχεται σε αντί¬ 
θεση με την παρούσα απόφαση του Εποπτικού Συμβου¬ 
λίου του Σώματος Ορκωτών Ελεγκτών. 

10. Μέσα σε ένα (1) έτος από τη δημοσίευση της πα¬ 
ρούσας απόφασης καταρτίζεται αναλογιστική μελέτη, 
ώστε να τεθεί σε υγιείς βάσεις η σχέση εισφορών - παρο¬ 
χών για να μη διαταράσσεται μακροχρόνια η οικονομική 
κατάσταση του «Λογαριασμού». 

Β' Ειδικός Λογαριασμός Προνοίας Μελών 
του Σώματος Ορκωτών Λογιστών 

1. Οπου στον Κανονισμό του «Λογαριαμού» αυτού γίνε¬ 
ται αναφορά στο Σώμα Ορκωτών Λογιστών νοείται το 
Σώμα Ορκωτών Ελεγκτών και όπου στο Εποπτικό Συμ- 
βούιο νοείται το Εποπτικό Συμβούλιο του Σώματος Ορκω¬ 
τών Ελεγκτών. 

2. Όπου στον Κανονισμό γίνεται αναφορά στους Ορκω¬ 
τούς Λογιστές, Βοηθούς Ορκωτούς Λογιστές, Δόκιμους 
Ορκωτούς Λογιστές Α τάξεως και Δόκιμους Ορκωτούς 
Λογιστές Β' τάξεως νοούνται οι Ορκωτοί Ελεγκτές, οι Επί¬ 
κουροι Ορκωτοί Ελεγκτές, οι Δόκιμοι Ορκωτοί Ελεγκτές 
και οι Ασκούμενοι Ορκωτοί Ελεγκτές αντίστοιχα και όπου 
στα Μέλη του Σώματος Ορκωτών Ελεγκτών νοούνται άπα¬ 
ντα τα Μέλη του Σώματος Ορκωτών Ελεγκτών. 

Τα Μέλη του Σώματος Ορκωτών Ελεγκτών που δεν 
προέρχονται από το Σώμα Ορκωτών Λογιστών θεωρούνται 
υποχρεωτικά ασφαλισμένοι στο «Λογαριασμό» από 1 ης Ια¬ 
νουάριου 1994. 

3. Η εκ 3,5% εισφορά των ασφαλισμένων στο «Λογαρια¬ 
σμό», που αντλούνται από τον κοινό λογαριασμό των Με¬ 
λών του Σ.Ο.Λ., θεωρείται υποχρέωση βαρύνουσα τον ερ¬ 
γοδότη του ασφαλισμένου ή σε περίπτωση αυτοαπασχο¬ 
λούμενου Ορκωτού Ελεγκτή υποχρέωση βαρύνουσα τον 
ίδιο τον Ορκωτό Ελεγκτή. Η εισφορά του ασφαλισμένου 
και εκείνη του εργοδότη ονομάζονται «εισφορά του ασφα¬ 
λισμένου» και «συνεισφορά του εργοδότη» αντίστοιχα. 

4. Από 1 ης Ιανουάριου 1994 και μετέπειτα για τον υπο¬ 
λογισμό των μηνιαίων «εισφορών» και «συνεισφορών», όλα 
τα Μέλη του Σώματος Ορκωτών Ελεγκτών κατατάσσονται 
σε ασφαλιστικές κατηγορίες, που είναι ίσες με τις μη- 

νιαίες αποδοχές της εκάστοτε ανώτατης ασφαλιστικής 
κλάσης του ΙΚΑ, πολλαπλασιαζόμενες με τους παρακάτω 


συντελεστές: 

-Για του Ορκωτούς Ελεγκτές X 1,20 

-Για του Επίκουρους Ορκωτούς Ελεγκτές X 0,80 
-Για του Δόκιμους Ορκωτούς Ελεγκτές X 0,60 

-Για του Ασκούμενους Ορκωτούς Ελεγκτές Χ0,40 


Οι κατηγορίες αυτές αποτελούν τις νέες από 1.1.1994 
«ασφαλιστικές μηνιαίες αποδοχές» όλων των Μελών του 
Σώματος Ορκωτών Ελεγκτών. 

5. Για τα Μέλη του Σώματος Ορκωτών Ελεγκτών, που 
υπηρετούσαν την 30.4.1993 οτο Σώμα Ορκωτών Λογι¬ 
στών, και μόνο για το χρονικό διάστημα από 1.5.1993 μέ¬ 
χρι 31.12.1993, εξακολουθεί να ισχύει ο προηγούμενος 
τρόπος υπολογισμού (βλ. ΦΕΚ 197/Β/26.3.1993) των ει¬ 
σφορών και των συνεισφορών. 

6. Η αποδοση στο Εποπτικό Συμβούλιο του Σώματος 
Ορκωτών Ελεγκτών, χωρίς οπουδήποτε προσαύξηση, 
των ληξιπρόθεσμων εισφορών, που θα υπολογιοθούν βά¬ 
σει των διατάξεων όλων των πιο πάνω παραγράφων, κα¬ 
θώς και τυχόν οφειλόμενων εισφορών παλαιότερης περιό¬ 
δου, θα γίνει σταδιακά οε πέντε ίσες συνεχόμενες μη¬ 
νιαίες δόσεις, αρχής γενομένης από το μεθεπόμενο μήνα 
από εκείνο μέσα στον οποίο θα δημοοιευθεί στην Εφημε¬ 
ρίδα της Κυβερνήσεως η παρούσα απόφαση του Εποπτι¬ 
κού Συμβουλίου του Σώματος Ορκωτών Ελεγκτών. Η κα¬ 
θυστέρηση καταβολής δύο συνεχόμενων δόσεων συνεπά¬ 
γεται την απώλεια του δικαιώματος τμηματικής εξόφλη¬ 
σης των οφειλών, με τις παραπέρα συνέπειες πσϋ προ- 
βλέπονται από τον υπάρχοντα Κανονισμό. 

7. Καταργείται κάθε διάταξη του σχετικού Κανονισμού 
που έρχεται σε αντίθεση με την παρούσα απόφαση του 
Εποπτικού Συμβουλίου του Σώματος Ορκωτών Ελε¬ 
γκτών. 

8. Μέσα σε ένα (1) έτος από τη δημοσίευση της παρού¬ 
σας απόφασης καταρτίζεται αναλογιστική μελέτη, ώστε 
να τεθεί σε υγιείς βάσεις η οχέοη εισφορών - παροχών για 
να μη διαταράσσεται μακροχρόνια η οικονομική κατά¬ 
σταση του «Λογαριασμού». 

Γ' Λογαριασμός Υγείας των Μελών του Σώματος Ορκω¬ 
τών Λογιστών 

1. Όπου στον Οργανισμό του «Λογαριαμού» αυτού γίνε¬ 
ται αναφορά στο Σώμα Ορκωτών Λογιστών νοείται το 
Σώμα Ορκωτών Ελεγκτών και όπου στο Εποπτικό Συμ- 
βούιο νοείται το Εποπτικό Συμβούλιο του Σώματος Ορκω¬ 
τών Ελεγκτών. 

2. Υπηρετούντο Μέλη του Σώματος Ορκωτών Λογιστών 
νοούνται τα Μέλη του Σώματος Ορκωτών Ελεγκτών, τα 
οποία δεν τελούν σε αναστολή ασκήσεως του επαγγέλμα¬ 
τος βάσει του άρθρου 22 του Π.Δ. 226/1992 (ΦΕΚ 120 Α') 
και όπου στον Οργανισμό γίνεται αναφορά στους Ορκω¬ 
τούς Λογιστές, Βοηθούς Ορκωτούς Λογιστές, Δόκιμους 
Ορκωτούς Λογιστές Α' τάξεως και Δόκιμους Ορκωτούς 
Λογιστές Β' τάξεως νοούνται οι Ορκωτοί Ελεγκτές, οι Επί¬ 
κουροι Ορκωτοί Ελεγκτές, οι Δόκιμοι Ορκωτοί Ελεγκτές 
και οι Ασκούμενοι Ορκωτοί Ελεγκτές αντίστοιχα. 

Τα Μέλη του Σώματος Ορκωτών Ελεγκτών που δεν 
προέρχονται από το Σώμα Ορκωτών Λογιστών θεωρούνται 
υποχρεωτικά ασφαλισμένοι στο «Λογάριθμό» από 1 ης Ια¬ 
νουάριου 1995. 

3. Κάθε αναφορά σε «συνεισφορά του Σ.Ο.Λ.» νοείται 
«συνεισφορά του εργοδότη». Στην περίπτωση αυτοαπα¬ 
σχολούμενων Ορκωτών Ελεγκτών η «συνεισφορά του ερ¬ 


γοδότη» και η «εισφορά του ασφαλισμένου» καταβάλλεται 
από τον ίδιο τον Ορκωτό Ελεγκτή. Η εκ 3,5% εισφορά των 
ασφαλισμένων στο «Λογαριασμό», που αντλούνταν από 
τον κοινό λογαριασμό των Μελών του Σ.Ο.Λ., θεωρείται 
υποχρέωση βαρύνουσα τον εργοδότη του ασφαλισμένου 
ή σε περίπτωση αυτοαπασχολούμενου Ορκωτού Ελεγκτή 
υποχρέωση βαρύνουσα τον ίδιο τον Ορκωτό Ελεγκτή. 

4. Από 1 ης Ιανουάριου 1995 και μετέπειτα για τον υπο¬ 
λογισμό των μηνιαίων «εισφορών» και «συνεισφορών», όλα 
τα Μέλη του Σώματος Ορκωτών Ελεγκτών κατατάσσονται 
σε ασφαλιστικές κατηγορίες, που είναι ίσες με τις μη¬ 
νιαίες αποδοχές της εκάστοτε ανώτατης ασφαλιστικής 
κλάσης του ΙΚΑ, πολλαπλασιαζόμενες με τους παρακάτω 


συντελεστές: 

-Για του Ορκωτούς Ελεγκτές X 1 .00 

-Για του Επίκουρους Ορκωτούς Ελεγκτές X 0,80 
- Γ ια του Δόκιμους Ορκωτούς Ελεγκτές X 0,60 

-Για του Ασκούμενους Ορκωτούς Ελεγκτές X 0,40 


Οι κατηγορίες αυτές αποτελούν τις νέες από 1.1.1995 
«ασφαλιστικές μηνιαίες αποδοχές» όλων των Μελών του 
Σώματος Ορκωτών Ελεγκτών. 

5. Γ ια τα Μέλη του Σώματος Ορκωτών Ελεγκτών, που 
υπηρετούσαν την 30.4.1993 στο Σώμα Ορκωτών Λογι¬ 
στών, και μόνο για το χρονικό διάστημα από 1.5.1993 μέ¬ 
χρι 31.12.1993, εξακολουθεί να ισχύει ο προηγούμενος 
τρόπος υπολογισμού (βλ. ΦΕΚ 197/Β/26.3.1993) των ει¬ 
σφορών και των συνεισφορών. Ο προηγούμενος τρόπος 
υπολογισμού των εισφορών και των συνεισφορών επί των 
επικουρικών συντάξεων (βλ. ΦΕΚ 197/Β/26.3.1993) εξα¬ 
κολουθεί να ισχύει από 1.5.1993 και μετέπειτα. 

6. Η παράγραφος 2 του κεφαλαίου VII ΓΕΝΙΚΕΣ ΔΙΑΤΑ¬ 
ΞΕΙΣ του Οργανισμού του «Λογαριασμού» Υγείας των Με¬ 
λών του Σώματος Ορκωτών Λογιστών αντικαθίσταται ως 
εξής: 

«Ένεκα της από 1 ης Ιανουάριου 1995 ασφαλίσεως στο 
«Λογαριασμό» Υγείας και των Μελών του Σώματος Ορκω¬ 
τών Ελεγκτών, τα οποία δεν προέρχονται από το Σώμα 
Ορκωτών Λογιστών, και της υπάρξεως στο «Λογαριασμό» 
πλεονάσματος λόγω υπερεισφορών, τα Μέλη του Σώμα¬ 
τος Ορκωτών Ελεγκτών, που προέρχονται από το Σ.Ο.Λ., 
δεν θα καταβάλουν εισφορές και συνεισφορές για ολό¬ 
κληρο το έτος 1994, το δε τυχόν κατά την 31.12.1994 θε¬ 
τικό υπόλοιπο του «Λογαριασμού», πλέον τόκων μετά την 
ημερομηνία αυτή, θα διανεμηθεί, μετά ένα έτος, στα προ¬ 
ερχόμενα από το Σ.Ο.Λ. Μέλη τουΣ.Ο.Ε., που αποδεδειγ¬ 
μένα ασκούν το ελεγκτικό επάγγελμα την 31.12.1994, 
ανάλογα με το χρόνο ασφάλισής τους, τις μέχρι τότε κατα- 
βληθείσες εισφορές τους και τη διαχρονική αποδοτικό- 
τητα των εισφορών». 

7. Η απόδοση στο Εποπτικό Συμβούλιο του Σώματος 
Ορκωτών Ελεγκτών, χωρίς οποιαδήποτε προσαύξηση, 
των ληξιπρόθεσμων εισφορών, θα γίνει σταδιακά σε πέντε 
ίσες συνεχόμενες μηνιαίες δόσεις, αρχής γενομένης από 
το μεθεπόμενο μήνα από εκείνο μέσα στον οποίο θα δη- 
μοσιευθεί στην Εφημερίδα της Κυβερνήσεως η παρούσα 
απόφαση του Εποπτικού Συμβουλίου του Σώματος Ορκω¬ 
τών Ελεγκτών. Η καθυστέρηση καταβολής δύο συνεχόμε¬ 
νων δόσεων συνεπάγεται την απώλεια του δικαιώματος 
τμηματικής εξόφλησης των οφειλών, με τις παραπέρα συ¬ 
νέπειες που προβλέπονται από τον υπάρχοντα Κανονι¬ 
σμό. 

8. Η πρώτη περίοδος του κεφαλαίου V ΔΙΑΧΕΙΡΙΣΗ ΛΟ- 
ΓΑΡΙΑΣΜΟΥ ΥΓΕΙΑΣ του Οργανισμού του «Λογαριασμού» 

Υγείας των Μελών του Σώματος Ορκωτών Λογιστών αντι¬ 
καθίσταται ως εξής: 

«Τη διαχείριση του «Λογαριασμού- Υγείας, ασκεί κατ' 
εξουσιοδότηση και για λογαριασμό του Εποπτικού Συμ¬ 
βουλίου του Σώματος Ορκωτών Ελεγκτών, τριμελής ειδική 
«Επιτροπή Λογαριασμού Υγείας- (Ε.Λ.Υ.) από Ορκωτούς 
Ελεγκτές που ορίζονται από το πιο πάνω Εποπτικό Συμ¬ 
βούλιο. Της Επιτροπής αυτής προιοταται ο αρχαιότερος 
από τα μέλη της και χρέη Γραμματέα εκτελεί το νεώτερο 
μέλος της. Ο ορισμός των Μελών της Επιτροπής αυτής δε 
χρειάζεται να δημοσιευθεί οτην Εφημερίδα της Κυβερνή- 
σεως. 

Σε θέματα που δεν προβλέπονται από τον «Κανονισμό 
Λειτουργίας και Τιμοκατάλογο Περιθαλψεως» απαιτείται 
απόφαση του Εποπτικού Συμβουλίου μετά από εισήγηση 
της Ε.Λ.Υ.». 

9. Η αναφορά στον «Πειθαρχικό Κανονισμό Μελών του 
ΣΟΛ» αντικαθίσταται με παραπομπή στις διατάξεις του 
άρθρου 20 του Π.Δ. 226/1992 (ΦΕΚ 120/Α). 

10. Καταργειται κάθε διάταξη του σχετικού Οργανισμού 
που έρχεται σε αντίθεση με την παρούσα απόφαση του 
Εποπτικού Συμβουλίου του Σώματος Ορκωτών Ελε¬ 
γκτών. 

11. Μέσα οε ένα (1) έτος από τη δημοσίευση της πα¬ 
ρούσας απόφασης καταρτίζεται αναλογιστική μελέτη, 
ώστε να τεθεί σε υγιείς βάσεις η σχέση εισφορών - παρο¬ 
χών για να μη διαταράσσεται μακροχρόνια η οικονομική 
κατάσταση του «Λογαριασμού». 

Με την πιο πάνω απόφαση του Εποπτικού Συμβουλίου 
του Σώματος Ορκωτών Ελεγκτών ουδεμία επιβάρυνση 


επέρχεται στον προϋπολογισμό του Σώματος Ορκωτών 
Ελεγκτών ή στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1994 
Ο Πρόεδρος του Εποπτικού Συμβουλίου 
Σώματος Ορκωτών Ελεγκτών 
ΠΕΤΡΟΣ ΔΗΜΗΤΡΑΚΟΠΟΥΛΟΣ 
Σύμβουλος Ελεγκτικού Συνεδρίου 
-- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην απόφαση αριθ. 16583/Ζ/4152 με θέμα: «Σύσταση 
μιας προσωποπαγούς θέσης ειδικού νομικού συνεργάτη 
με σύμβαση έμμισθης εντολής στο Υπουργείο Τύπου και 
Μέσων Μαζικής Ενημέρωσης, που δημοσιεύθηκε στο 
ΦΕΚ 635/Β/23.8.1994, γίνεται η παρακάτω διόρθωση 
σφάλματος: 

Από το εσφαλμένο: 

«1. Τις διατάξεις του Ν. 181/94.» 

Στο ορθό: 

«1. Τις διατάξεις του Π.Δ. 181/94.» 

Στην κοινή απόφαση αριθ. 16952/Ζ/4227 με θέμα Στα¬ 
διακή ανά εξάμηνο επαναπρόσληψη των υπαγομένων στις 
διατάξεις του άρθρου 25 παρ. 13 του Ν. 2190/1994 στο 
Υπουργείο Τύπου και Μέσων Μαζικής Ενημέρωσης, που 
δημοσιεύθηκε στο ΦΕΚ 664/Β/2.9.1994, γίνεται η παρα¬ 
κάτω διόρθωση σφάλματος: 

Από το εσφαλμένο: 

«6. Την αριθ. 16538/Ζ/4152/23.8.94 απόφαση». 

Στο ορθό: 

«6. Την αριθ. 16583/Ζ/4152/23.8.94 απόφαση». 

(Από το Υπουργείο Τύπου 
και Μέσων Μαζικής Ενημέρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


